ສານ ammonia ຮົ່ວໄຫລ ຢູ່ເທິງ ສະຖານີ ອະວະກາດ ນາໆຊາດ 
ພວກ​ນັກ​ບິນ​ອະ​ວະ​ກາດ ​ທີ່​ຢູ່​​ເທິງສະຖານີ​ອະວະກາດນາໆ​ຊາດ ​ໄດ້​ລາຍ​ງານ​​ໃຫ້​ຊາບ​ ກ່ຽວ​ກັບການຮົ່ວ​ໄຫລ​ ຂອງ ສານ ammonia ໃນ​ວັນ​ພະຫັດ​ວານ​ນີ້.
ອົງການອະວະກາດ ສະຫະລັດຫຼື NASA ກ່າວວ່າ ໄດ້ມີການພົບ ເຫັນສານ ammonia ຮົ່ວໄຫລອອກມາຢູ່ເທິງສະຖານີອະວະ ກາດນາໆຊາດ ແຕ່ບັນດານັກບິນອະວະກາດ ທີ່ຢູ່ໃນນັ້ນ ບໍ່ໄດ້ ຮັບອັນຕະລາຍແຕ່ຢ່າງໃດ ພວກນັກບິນອະວະກາດທີ່ຢູ່ເທິງສະຖານີອະວະກາດນາໆຊາດ ໄດ້ລາຍງານໃຫ້ຊາບ ກ່ຽວກັບການຮົ່ວໄຫລດັ່ງກ່າວ ໃນວັນພະ ຫັດວານນີ້ ໂດຍກ່າວວ່າ ເຂົາເຈົ້າເຫັນແຜນສີຂາວນ້ອຍໆ ປິວ ລອຍ ອອກຈາກສະຖານີດັ່ງກ່າວ ອົງການ NASA ກ່າວວ່າ ພວກນັກບິນອະວະກາດ ໄດ້ໃຊ້ກ້ອງຖ່າຍຮູບມືຖືແລະກ້ອງຖ່າຍ ໂທລະພາບຢູ່ຂ້າງນອກ ຊອກຫາແຫຼ່ງທີ່ມາ ຂອງແຜ່ນດັ່ງກ່າວ ອົງການ NASA ກ່າວວ່າ ປະລິມານການຮົ່ວໄຫລຂອງ ammonia ໄດ້ເພີ້ມ ຂື້ນນັບຕັ້ງແຕ່ ໄດ້ມີການລາຍງານເທື່ອທໍາອິດ ແຕ່ກໍກ່າວເພີ້ມອີກວ່າ ສະຖານີອະວະກາດຍັງຢູ່ໃນສະພາບ ປົກກະຕິ ສານ Ammonia ໃຊ້ຊ່ວຍເຮັດໃຫ້ລະບົບພະລັງງານໄຟຟ້າຂອງສະຖານີອະວະກາດເຢັນ ລົງ ອົງການ NASA ກ່າວອີກວ່າ ຕົນກໍາລັງປະຕິບັດງານເພື່ອປ່ຽນຊ່ອງທາງພະລັງໄຟຟ້າສຳລັບ ຮັກສາການປະຕິບັດງານໃຫ້ເຕັມສ່ວນແກ່ ລະບົບຕ່າງໆທັງໝົດ ຊຶ່ງຕາມປົກກະຕິແລ້ວຢູ່ໃນ ຄວາມຄວບຄຸມ ໂດຍລະບົບ ຮັບແສງຕາເວັນທີ່ຮົ່ວໄຫຼນັ້ນ ອົງການ NASA ກ່າວວ່າ ການ ຮົ່ວໄຫຼດັ່ງກ່າວ ອາດຈະປິດລົງ ຜ່ານມາ ທາງສະຖານີອະວະກາດນາໆຊາດ ກໍເຄີຍມີການຮົ່ວໄຫລມາແລ້ວໃນປີກາຍນີ້ ແຕ່ວ່າ ຍັງບໍ່ເປັນທີ່ແຈ່ມແຈ້ງວ່າການຮົ່ວໄຫລນັ້ນເກີດມາຈາກແຫລ່ງດຽວ ກັນຫລືບໍ່